૧૯૪૭થી ભારતે આ વલણ અપનાવ્યું છે, પરંતુ હવે નવી વૈશ્વિક વ્યવસ્થા ઊભરી રહી છે ત્યારે ભારતે અમેરિકા સાથે મિત્રતાના નવા ચરણમાં પ્રવેશવું જોઈએ અને પોતાની સ્વતંત્રતા અને સ્વાયત્તતા જાળવી રાખવી જોઈએ. અમેરિકા સાથેની મિત્રતા ભારતને એની સરહદો પર નખાતી બૂરી નજરથી બચાવી રાખશે અને એની રાષ્ટ્રીય સુરક્ષા સામેના પડકારોથી બચી શકાશે. એ ઉપરાંત પરસ્પરના વિશ્વાસને આધારે અમેરિકા સાથે હાથ મિલાવવાથી ભારતની આર્થિક અને સામાજિક સ્થિતિમાં સુધારો કરવામાં પણ મદદ મળી રહેશે.